
     REPUBLIKA HRVATSKA
     TRGOVAČKI SUD U OSIJEKU


U IME REPUBLIKE HRVATSKE

R J E Š E N J E


Trgovački sud u Osijeku, po stečajnoj sutkinji Nadi Roso, u stečajnom predmetu dužnika: ARHITEKTONSKI STUDIO društvo s ograničenom odgovornošću za projektiranje i inženjering, Zagreb, Kneza Višeslava, MBS: 080181041, OIB: 96541496399, dana 6. ožujka 2017. g.,
	
    r i j e š i o   j e

1. OBUSTAVLJA SE skraćeni stečajni postupak nad dužnikom ARHITEKTONSKI STUDIO društvo s ograničenom odgovornošću za projektiranje i inženjering, Zagreb, Kneza Višeslava, MBS: 080181041, OIB: 96541496399.	
1.   Postupak će se nastaviti prema općim odredbama Stečajnog zakona.


Obrazloženje


Dana 17. studenog 2016. g. zaprimljen je na Trgovačkom sudu u Zagrebu zahtjev FINE RC Zagreb Podružnica Zagreb za provedbu skraćenog stečajnog postupka nad dužnikom. 
Predmetni spis ustupljen je ovome sudu temeljem Rješenja Visokog trgovačkog suda RH Zagreb od 11. siječnja 2017. g. kao drugom stvarno nadležnom sudu za postupanje u stečajnim predmetima Trgovačkog suda u Zagrebu.
Trgovački sud u Osijeku objavio je Oglas poslovni broj St-278/17 od 9. veljače 2017. g. kojim su pozvani vjerovnici dužnika da predlože otvaranje stečajnog postupka nad dužnikom uz uplatu predujma u iznosu od 10.000,00 kn za namirenje troškova postupka te ukoliko niti jedan vjerovnik ne predloži otvaranje stečajnog postupka i ne predujmi sredstva za namirenje troškova postupka, smatrat će se da je dužnik nesposoban za plaćanje te će se donijeti rješenje o otvaranju i zaključenju skraćenog stečajnog postupka uz primjenu odredbi čl. 132, 133, 286 – 292 Stečajnog zakona.

Podneskom od 28. veljače 2017. g. na propisanom obrascu, stečajni vjerovnik Zagrebačka banka d.d. zastupani po punomoćniku – odvjetniku podnijeli su prijedlog za otvaranje stečajnog postupka nad dužnikom te su 14. veljače 2017. g. uplatili iznos od 10.000,00 kn navodeći da imaju tražbinu prema dužniku temeljem Ugovora o kratkoročnom i dugoročnom kreditu koju dužnik nije namirio budući je žiro račun dužnika blokiran u neprekinutom razdoblju od 120 dana o čemu dostavljaju Potvrdu FINE te preslike Ugovora o kreditu te je valjalo sukladno čl. 433 SZ obustaviti skraćeni stečajni postupak te odlučiti kao u izreci pod točkom 1 i 2.




                                               U Osijeku 6. ožujka 2017. g.

Zapisničar:      
Danijela Sekulić

                                                                                  	            STEČAJNA SUTKINJA
								           Nada Roso


POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.                                                                                                          
                                                                                                                                             
D N A :
1. za Zagrebačku banku d.d. pun. Josip Mađarić odvjetnik iz OD Mađarić i Lui d.o.o. Zagreb, Ilica 191F
1. dužnik
1. FINA Zagreb, Trg svibanjskih žrtava 1995. 1
1. e-Ogl. pl. uz prijedlog Zagrebačke banke d.d. od 28.2.2017. g. (str. 13-15 spisa)
1. Predsjedništvo TS Osijek uz spis i dopis – nakon pravomoćnosti
1. riješeno obustavom
1. kal. 6.4.

